                                     Anexa 2 la Hotărârea de Consiliu Local Timișoara  nr.      
       /       
  

Descrierea sumară investiției
1.DENUMIREA OBIECTIVULUI/LUCRĂRILOR: Școala Gimnazială nr.15 "Reabilitare, etajare și extindere imobil existent    Parter, corp B – 2 magazii și atelier Parter, rezultând imobil Parter + 1 Etaj, spații pentru învățământ ( sală multifuncțională și clase).  Reabilitare termică corp A – Clădire Școală P+1E "

2. AMPLASAMENT:  Municipiul Timișoara, str. Chișodei nr.1/A, Jud. Timiş

3. BENEFICIAR: Școla Gimnazială nr.15/Primăria Municipiului Timișoara

4. FAZA:  D.A.L.I. 
5. NR.DOCUMENTAȚIE: 273/2021
6. ELABORATOR : SC ACTINGREEN SRL
I. Situația existentă și necesitatea realizării obiectivului/proiectului de investiții
Proiectul propus are ca scop reabilitarea imobilului situat pe str. Chișodei nr.1/A din Timișoara, fiind  păstrată destinaţia şi funcţiunea actuală - școală pentru corpul  A și pentru corpul B se va schimba destinația din magazii și ateliere în școală.


Investiția este preconizată a fi depusă spre obtinerea de finanțare nerambursabilă .

Fondurile nerambursabile reprezintă o oportunitate aflată la dispoziția autorității publice locale de a suplimenta fondurilor disponibile din bugetul local, în vederea soluționării nevoilor existente a comunității locale, conform competențelor și reponsabilităților ce îi revin conform OUG nr.57/2019. Indiferent de forma de finanțare a investiției, autoritățile publice locale au obligația de a interveni pentru a rezolva problemele comunității locale, primordial sursei de finanțare.
Proiectul contribuie la asigurarea complementarității intervențiilor soft/hard la nivelul Planului de acțiune al SDL, așa cum este descris în Matricea de corespondență privind complementaritatea intervențiilor subsumate listei indicative de intervenții pentru care se intenționează solicitare finanțării din POCU 2014-2020 și din POR 2014-2020 ( Anexa 20 a SDL aprobate).
Unitatea de învățământ Școala Gimnazială nr.15 din zona Fratelia/Chișodei, este situată în imediata apropiere a teritoriului vizat prin „ Strategia de Dezvoltare  Locală elaborată de Asociația Grupul de Acțiune Locală Freidorf”. În Strategie se precizează că teritoriul vizat se extinde și în alte zone, inclusive în Fratelia, locația unității de învățământ care este vizată de acest proiect.

II. Descriere tehnică sumară a a lucrărilor pe categorii de lucrări / Date şi caracteristici tehnice
(lungimi, lăţimi, suprafeţe, înălţimi,materiale,etc ) / Caracteristici constructive ş.a.m.d

Școala Gimnazială nr.15 din Municipiul Timișoara, este amplasată în zona de sud a orașului și ocupă o parcelă, de formă trapezoidală,  în suprafață de 3.359,00 mp cu deschidere și front la două străzi ( str.Chișodei și str. Herculane ) fiind învecinată cu Biserica Ortodoxă din Zona Fratelia, alături de care formează centrul de cartier.              

Ansamblu studiat, este format din:

-Corp A - P+1E – 624 mp –școală primară și gimnazială
- Corp B – P- 176 mp – anexă
Ambele clădiri, împreună cu terenul de sport și zonele verzi aferente, formează un ansamblu de învățământ gimnazial și primar ce constituie infrastructura de învățământ din zona de sud a Municipiului Timișoara, destinată copiilor din cartierele Fratelia și zona Aleea Chișodei.

Corpul A, școală P+1E, are în plan forma literei L, fiind retras de la frontul stradal str.Chișodei cu 3,82 m, la o distanță de 3,98 m față de limita din stanga parcelei și la 26,32 m față de limita din spate a parcelei. Dimensiunile de gabarit ale clădirii existente se înscriu în valorile maxime la sol de 45,53 m x 9,63mm, respectiv 18,23 mmx 9,63 m. Înălțimea maximă a corpului A ( la coamă ) este de +10,30 m față de planul de calcare de la parter care este înălțat la +0,30 m față de CTS. Înălțimea liberă interioară a spațiilor este de 3,10 m la parter și 3,10 m la etaj.

Corpul B – 2 magazii și atelier P – reprezintă o anexă amplasată pe parcela studiată la limita de proprietate ( front stradal ) de pe str.Herculane. Dimensiunile de gabarit ale clădirii existente se înscriu în valorile maximale la sol de 5,92 m x 29,75 m. Înălțimea maximă a construcției ( la coamă )fiind de +6,00 m față de cota +0,00 m, iar CTS este la aceeași cotă cu cota +0,00. Înălțimea liberă interioară a spațiilor este de 2,65 m.

În situația actuală a infrastructurii de învățământ doar Corpul A are funcțiune de școala, Corpul B având funcțiune de anexă ce adăpostește spații de depozitare și ateliere care nu mai sunt utilizate de cel puțin 15 ani. Starea Corpului B este una deosebit de precară, cu deficiențe majore legate de siguranța structurii, condițiilor de izolare termică și hidrofugă, asigurării condițiilor de climat, iluminat, umiditate, încălzire, etc.

Pe de altă parte numărul de copii în creștere în zona Fratelia/Chișodei, proveniența acestor familii sărace sau de etnie romă, constituie necesități pentru care Primăria Municipiului Timișoara a demarat realizarea prezentei documentații în scopul transformării Corpului B de clădire într-o clădire modernă cu destinația de școală, prin extinderea și etajarea acesteia pentru a asigura 4 noi săli de clasă și funcțiuni conexe acestora. Deasemenea odată cu modernizarea corpului B se va realiza și reabilitarea termică a corpului A, pentru îmbunătățirea eficienței energetice a clădirii de învățământ existente și pentru a realiza o economie de energie prin transformarea Corpului A într-o clădire sustenabilă din punct de vedere energetic.

Clădirile rezultate, în urma aplicării modificărilor interioare și exterioare, vor avea regimul de înălțimemaxim sub limitele prevăzute în PUG-ul Municipiului Timișoara aprobat prin HCL 157/2002 prelungit prin HCL 619/2018 – Zona d nstituții și servicii publice, - regim de înălțime maxim conform Art.31 din HG nr.525/1996 – POT max conform art.15 și Anexei 2 din HG nr.525/1996, - spații verzi și plantate minim conform HG nr.525/1996 și HCL nr.62/2012.

Corpul A în regim de înălțime P+1E adăpostește activitatea principală a școlii unde își desfășoară în prezent activitatea cursul primar și gimnazial ( cca 311 elevi )și a fost renovat superficial la nivelul fațadelor, în sensul aplicării de zugrăveli și reparații exterioare de mică anvergură. În prezent, fațadele sunt conformate în trendul anilor 70, avînd multe detalii liniare iesite din plan.Soluțiile finisajelor alese atunci s-au dovedit lipsite de durabilitate fațadele prezentând deteriorări de tencuieli, desprinderi de șorțuri, zone de neetanșeitate la tâmplărie. Gama cromatică folosită este nepotrivită și face notă discordantă cu zona de locuit din împrejurimi. Deasemenea sunt deteriorări legate de hidroizolarea elementelor ieșite din planul fațadei, cornișă, glafuri, ornamente. La nivelul ultimului planșeu nu există o izolare termică corespunzătoare a claselor față de spațiul podului, confortul termic interior și consumul de energie fiind deficitare.

Corpul B, anexă, este într-o stare avansată de degradare, atât pe partea de structură și acoperiș/învelitoare, dar și pe partea de finisaje interioare/exterioare și tâmplării și instalații. La nivelul structurii nu sunt deficiențe de stabilitate la nivelul fundațiilor, zidurile transversale nu sunt suficient confinate cu cele longitudinale, planșeul de lemn peste parter este deteriorat, învelitoarea are zone lipsă, parțial a fost înlocuită tabla așezată neetanș și mixată cu zone acoperite cu țiglă. Întreaga clădire anexă nu poate fi utilizată în prezent datorită deficiențelor. Deasemenea funcțiunea existentă în prezent în clădire ( magazii și atelier ), este o funcțiune care, din punct de vedere al beneficiarului, nu mai este necesară unei clădiri pentru învățământul gimnazial, modernă. Activitatea școlară necesitând o extindere pentru asigurarea orelor într-un singur schimb pentru toți copiii înscriși în unitatea de învătământ, prin urmare fiind imperios necesară refuncționalizarea, recompartimentarea și etajarea, pentru a putea îngloba necesarul de spații de săli de clasă pentru desfășurarea procesului de învățământ și eliberarea programului pentru programul after school de după amiază, program important în comunitățile sărace/defavorizate.
Din punct de vedere structural clădirea existentă Corp A - școală gimnazială P+1E este alcătuită din:

· Fundații continue din beton armat

· Cadre din beton armat cu grinzi, stâlpi și planșee din beton armat

· Pereți exteriori de închidere din zidărie din cărămidă cu grosimea de 25-30 cm

· Șarpantă din lemn

· Învelitoare din țiglă ceramică

Din punct de vedere structural clădirea existentă Corp B – magazii și atelier Parter este alcătuită din:

· Fundații continue mixte din beton simplu monolit/cărămidă

· Pereți exteriori din zidărie de cărămidă plină arsă cu grosimea de 25/30 cm

· Planșeu din lemn peste parter

· Învelitoare din țiglă ceramică și plăci de azbociment

Clădirea existentă copr A – Clădire școală P+1E are funcțiunile organizate după cum urmează:

· Parter – Săli de clasă

· Etaj 1 – Săli de clasă

Clădirea existentă copr B –are funcțiunile organizate după cum urmează:

· Parter – un atelier și două magazii cu accese directe din curte fiecare.

Din punct de vedere al tuturor cerințelor esențiale de calitate în construcții imobilul Corp B trebuie supus unor lucrări de reabilitare, extindere, etajare și reparații atât interioare cât și exterioare, toate raportate la solicitările beneficiarului referitoare la schimbarea de destinație din anexă în clădire școală. Situația existentă a Corpului B este una care nu corespunde cerințelor de exoploatare necesare unei clădiri pentru învățământ, imobilul fiind într-o stare de degradare din punct de vedere al structurii, finisajelor, instalațiilor și dotărilor curente. În acest sens se impun refaceri ale finisajelor, pardoselilor, înlocurea tâmplîriilor, extinderea în plan cu cca.2 m lățime, etajarea și refacerea tipului de învelitoare, amplasarea de instalații de apă, încălzire, electrice și ventilații ș în mod special consolidarea structurii în vederea etajării.


Corpul A a fost supus analizei doar din punct de vedere al economiei de energie, fiind necesară aducerea acestuia la cerințele de calitate specifice.


În vederea realizării obiectivului de investiții "Reabilitare, etajare și extindere imobil existent Parter, corp B – 2 magazii și atelier Parter, rezultând imobil Parter + 1 Etaj, spații pentru învățământ ( sală multifuncțională și clase).  Reabilitare termică corp A – Clădire Școală P+1E " la Școala Gimnazială nr.15 din Timișoara, str.Chișodei nr.1, s-a întocmit Expertiza tehnică nr.7586/2022 de către expert tehnic Marin Marin și Documentația de Audit Energetic ing.Horațiu Emil Pascu.

Lucrările propuse prin Varianta 1 sunt:

Corp A clădire şcoala: - reabilitare termica clădire şcoala gimnaziala P+1E, prin izolare/anvelopare cu polistiren la pereţii exteriori in suprafaţa de cca. 1120mp, izolare planseu peste ultimul etaj (630mp), si schimbarea finisajelor exterioare.
Din punct de vedere volumetric cladirea existenta nu se modifica, volumul ramand neschimbat. Singura modificare morfologica, fara impact major asupra volumetriei, este eliminarea elementelor decorative de pe faţade din jurul golurilor si anveloparea termica exterioara.
Corpul B anexa: - reabilitare, etajare si extindere imobil existent Parter, rezultând corp anexa în regim de inaltime P+1E; - modificări interioare in scopul adapostirii a 4 sali noi de clasa si a unei spaţiu recreational/sala multifuncţionala cu funcţiuni anexe: - grupuri sanitare pentru elevi pe sexe, casa de scara care sa asigure circulaţia intre nivele, depozit curăţenie. Corpul B se va extinde pe latime in plan pana la dimensiunile de 7,80m x 29.94m si va avea o suprafaţa construită desfăşurată finala de 477,40 mp. Astfel aceasta devine dintr-o clădire cu funcţiunea de atelier si magazii la parter, o clădire P+1E cu funcţiunea de invatamant (4 Sali de clasa + spaţiu recreatie/multifuncţional + bai si anexe).
Accesul în cladirea Corp B propusă se va realiza din curtea existentă a școlii dinspre terenul de sport și str. Herculane, pastrandu-se ambele accese pe parcela atât cel principal în incinta școlii din str.Chisodei cât şi accesul secundar de pe str. Herculane.

Construcţia rezultată va avea pentru Corpul B, un regim de inaltime de P+1E  cu următoarele funcţiuni:
-LA PARTER: sală de clasă1, sală de clasă 2, hol acces, hol distribuţie, casă scară spre etaj, grup sanitar baieți, grup sanitar fete, grup sanitar persoane cu handicap,

-LA ETAJ: sală de clasă 3, sală de clasă 4, hol nivel, spaţiu recreație/sală multifuncţională, casă de scară, depozitare materiale curăţenie, grup sanitar profesori.
a) Descriere altor categorii de lucrări incluse in soluţia tehnica Soluţia 1
Pentru a putea asigura condiţiile necesare pentru schimbarea funcţiunii, imobilul existent trebuie supus unor lucrări constructive de modificări, extindere, etajare, recompartimentare interioara și exterioare care constau în principal ăn:
Corp A
· Curățarea întregilor faţade existente de rezaliduri, extensii din planul faţadei
· anveloparea termica a clădirii cu polistiren
Corp B
· desfacerea compartimentărilor și finisajelor interioare existente
· consolidarea stucturii de rezistență: subzidiri, extinderea fundaţiilor, realizarea unei infra/suprastructuri mixte de BA cu deschideri mari pentru acomodarea sălilor de clasă, rețeserea zidăriei parter, realizarea planșeu nou din beton armat peste parter
· realizarea unei scări noi de acces la etaj din B.A., dimensionată pentru asigurarea normelor PSI,
· realizarea etajului (structură/zidărie/planșeu peste etaj) B.A.
· reconfigurarea golurilor de uși și ferestre pe faţadele parterului
· realizarea unei şarpante noi cu învelitoare din tablă lisă
· realizarea conform normelor, a stratificațiilor acoperișului/fațadelor pentru asigurarea cerinţelor legate de hidroizolare, izolare termică, fonoizolare, ignifugare, siguranţă la foc.
· recompartimentarea interioară a clădirii pentru adapostirea unui număr de 4 sali de clasă, o sală multifuncțională/spațiu recreaţie si restul de spații aferete acestora
· modernizarea faţadelor la nivel de izolaţii termice și finisaje
· schimbarea tâmplăriilor în conformitate cu noile goluri și normelor de izolare termică și fonică
· reconsiderarea finisajelor exterioare în corelare cu noua funcţiune.
· reconsiderarea și modernizarea finisajelor interioare în corelare cu noua funcţiune.
· reconsiderarea și modernizarea instalaţiilor termice, sanitare și electrice în corelare cu noua funcţiune.
· mobilarea clădirii conform cerinţelor din domeniul clădirilor pentru educaţie în conformitate cu ordinul MS 1456/2020 art.8 pentru aprobarea Normelor de igienă din unităţile pentru ocrotirea, educarea, instruirea, odihna şi recreerea copiilor şi tinerilor
· amenajarea exteriorului clădirii si a incintei in sensul asigurării zonelor verzi necesare conform CU și legislaţiei în vigoare de
25% din suprafaţa parcelei.
· reconfigurarea acceselor auto si pietonale pe parcela, care sa asigure inclusiv accesul maşinii de pompieri de 3,8m latime, la cel puţin 2 faţade ale fiecărei clădiri din incintă.
Din punct de vedere volumetric cladirea existenta Corp B isi modifica regimul de inaltime din parter devine o clădire cu parter si un etaj, iar in plan se extinde cu cca. 2.00m pe latime.
In consecinţa anexa existenta va fi recompartimentata astfel incat sa asigure spatii pentru activitatea scoalara a unui număr de 96 de copii si 4 profesori in 4 Sali de clasa si ocazional in spaţiu recreatie/spatiu multifunctional.
· Parterul clădirii Corp B se propune a fi recompartimentat astfel incat sa adaposteasca o sala de clasa si o sala multifuntionala dupa cum urmeaza:
· P01 - Sala de clasa 1 - 50.05 mp P02 - Casa de scara - 14.00 mp P03 - Hol Acces - 10.11 mp P04 - Hol Distribuţie - 16.82 mp P05 - Grup Sanitar Baieti - 15.03 mp P06 - Grup Sanitar Femei - 23.99 mp P07 - Sala de clasa 2 - 50.05 mp P08 - G.S. Handicap - 3.47 mp
· Etajul clădirii Corp B se propune a fi recompartimentat astfel incat sa adaposteasca sali de clasa - spaţiu recreatie/spatiu multifunctional si dupa cum urmeaza:
· E09 - Sala de clasa 3 - 50.05 mp
· E10 - Casa de scara - 14.00 mp
· E11 - Spaţiu recreaţie /Spaţiu Multifunctional - 48.65 mp
· E12 - Hol circulaţie- 20.00 mp
· E13 - Grup Sanitar Femei - 9.93 mp
· E14 - Grup Sanitar Baieti - 9.84 mp
· E15 - Sala de clasa 4 - 50.05 mp
· E16 - Depozit materiale curăţenie - 3.45 mp
· E17 - G.S. Profesori - 2.60mp
· S.utila parter Corp B - 183.52 mp 
· S.utila etaj Corp B - 208.57 mp 
· S.constr. la sol Corp B - 227.40 
· S constr. etaj Corp B - 250,00 mp
·  S.utila totala propusa - 410.44mp
· S.constr.desf. totala propusa - 477.40
CAPACITĂŢI FIZICE ale construcţiilor propuse ce fac obiectul prezentului proiect:
	SUPRAFAŢA DE TEREN CONFORM CF
	3359.00 m2

	SUPRAFA+A CONSTRUITĂ LA SOL CORP A Şcoala P+1E Propus
	624.00 m2

	SUPRAFAŢA CONSTRUITĂ LA SOL CORP B Anexa Propus
	227.40mp

	SUPRAFAtA CONSTRUITĂ LA SOL Total Propus
	851.40 m2

	SUPRAFAtA CONSTRUITĂ Desfăşurată Propus
	1725.40 m2

	SUPRAFAtA ALEI AUTO SI PIETONALE Propus
	640.93 m2

	SUPRAFAŢA TERENURI SPORT Propus
	954.27 m2

	SUPRAFAtA SPAŢIU VERDE Propus
	912.40 m2


Alimentarea cu apă rece este asigurată de la rețeaua centralizată a Municipiului Timișoara prin branșamentul existent.
Apa caldă menajeră va fi asigurată din rețeaua COLTERM.

Evacuarea apelor uzate menajere se va face la rețeaua publică de canalizare prin racordul existent.

Alimentarea agent termic se face din rețeaua COLTERM la care există racord pe terenul școlii, dinspre str.Herculne. Distribuția spre corpurile de încălzire din corpul B se va face prin pardoseală cu conducte din țeavă zincată, iar sistemul de încălzire va fi bitubular, cu distribuitoare pe nivel. Corpurile de încălzire vor fi din oțel complet echipate.

Racordul la rețelele electrice exterioare se va face prin intermediul firidei de branșament electric existență pe fațada principală, unde se face și măsurarea energiei electrice consumate. De la firida de branșament electric se alimentează cu energie electrică tabloul de distribuție amplasat la parter. Se vor asigura corpuri de iluminat fluorescente sau incandescente ăn funcție de destinația încăperilor. Se vor asigura circuitele de prize, iluminat de siguranță, instalațiile de curenți slabi ( cablu, telefonie), priza de pământ și instalația de protecție contra trăsnetului.

Durata de execuție a lucrărilor este de 12 luni.
Proiectant 
s.c. ACTINGREEN s.r.l.


